Broj: 02-1-305-1/25

Datum: 11.02.2025. godine

 Na osnovu člana 71. u vezi sa članom 129. i članom 175. Stav (8) Zakona o visokom obrazovanju ("Službene novine Kantona Sarajevo" broj 36/22), člana 115. Stauta Univerziteta u Sarajevu, , Vijeće Univerziteta u Sarajevu- Fakulteta političkih nauka, na sjednici održanoj 11.02.2025. godine, donosi:

## **PRIJEDLOG ODLUKE**

**o ekvivalenciji izvršenog izbora u akademsko zvanje na Fakultetu političkih nauka**

1. Vrši se ekvivalencija izvršenog izbora u zvanje naučnog saradnika dr. Jasmina Medića za Oblast moderne historije na Univerzitetu u Sarajevu-Institutu za historiju, na nastavne predmete *Historija ratova* i *Vojna Historija*.
2. Prijedlog Odluke dostavit će se Senatu Univerziteta u Sarajevu na daljnji postupak.
3. Prijedlog Odluke je konačan nakon što na istu da saglasnost Senat Univerziteta u Sarajevu.

**Obrazloženje:**

Na Univerzitetu u Sarajevu – Fakultetu političkih nauka, u skladu s važećim nastavnim planom i programom, predviđeni su predmeti Historija ratova i Vojna historija. Budući da je odgovornom nastavniku koji je prethodno bio angažovan na izvođenju nastave iz ovih predmeta prestao radni odnos,a da na Fakultetu političkih nauka ne postoji drugi nastavnik koji bi preuzeo izvođenje ovih predmeta, ukazala se potreba za rješenjem koje bi omogućilo nesmetan nastavak akademskog procesa. Institut za historiju raspolaže kadrom koji posjeduje odgovarajuću stručnu i naučnu kvalifikaciju za izvođenje nastave iz navedenih predmeta. U tom kontekstu, dr. Jasmin Medić, koji je ranije izabran u zvanje naučnog saradnika za oblast moderne historije na Institutu za historiju, ispunjava sve potrebne uslove i kvalifikacije za preuzimanje nastavnih obaveza na predmetima Historija ratova i Vojna historija. Slijedom navedenog, izvršena je ekvivalencija izbora dr. Jasmina

Medića u zvanje naučnog saradnika za oblast moderne historije u svrhu angažmana na predmetima Historija ratova i Vojna historija. Ovaj prijedlog odluke dostavlja se Senatu Univerziteta u Sarajevu na daljnji postupak.

Sekretar organizacione jedinice Univerzitet u Sarajevu- Fakultet političkih nauka, Umihana Mahmić mr.iur., potvrđuje, da je Rješenje u skladu sa zakonskim i podzakonskim propisima koji su na snazi, te da je dekan Univerziteta u Sarajevu- Fakulteta političkih nauka nadležan za donošenje istog shodno članu 71. Zakona o visokom obrazovanju („Službene novine Kantona Sarajevo“, broj 36/22).

Akt obradila: Adila Odobašić Mujačić

Akt kontrolisao i odobrio: prof.dr. Elvis Fejzić

  **DEKAN**

  **\_\_\_\_\_\_\_\_\_\_\_\_\_\_\_\_\_\_\_ Prof.dr. Sead Turčalo**

Dostaviti:

1. Senatu Univerziteta,

2. materijal za Vijeća,

3. a/a